title: Komission täytäntöönpanoasetus (EU) 2020/194, annettu 12 päivänä helmikuuta 2020, neuvoston asetuksen (EU) N:o 904/2010 soveltamista koskevista yksityiskohtaisista säännöistä muille kuin verovelvollisille palveluja suorittavia, tavaroiden etämyyntiä harjoittavia ja tiettyjä kotimaisia tavaroiden luovutuksia suorittavia verovelvollisia koskevien erityisjärjestelmien osalta

text:
                  13.2.2020

                  FI

                  Euroopan unionin virallinen lehti

                  L 40/114

         KOMISSION TÄYTÄNTÖÖNPANOASETUS (EU) 2020/194,
         annettu 12 päivänä helmikuuta 2020,
         neuvoston asetuksen (EU) N:o 904/2010 soveltamista koskevista yksityiskohtaisista säännöistä muille kuin verovelvollisille palveluja suorittavia, tavaroiden etämyyntiä harjoittavia ja tiettyjä kotimaisia tavaroiden luovutuksia suorittavia verovelvollisia koskevien erityisjärjestelmien osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon hallinnollisesta yhteistyöstä ja petosten torjunnasta arvonlisäverotuksen alalla 7 päivänä lokakuuta 2010 annetun neuvoston asetuksen (EU) N:o 904/2010 (1) ja erityisesti sen 47 l artiklan a ja b alakohdan,
         sekä katsoo seuraavaa:

                     (1)

                     Neuvoston direktiivin 2006/112/EY (2) XII osaston 6 lukua, jossa säädetään tiettyjä palveluja suorittavia verovelvollisia koskevista erityisjärjestelmistä, on muutettu neuvoston direktiivillä (EU) 2017/2455 (3) ja neuvoston direktiivillä (EU) 2019/1995 (4) kyseisten erityisjärjestelmien laajentamiseksi. Toimenpiteitä, joita näiden kahden muutosdirektiivin noudattaminen edellyttää, sovelletaan 1 päivästä tammikuuta 2021.

                     (2)

                     Asetuksessa (EU) N:o 904/2010 vahvistetaan säännöt, jotka koskevat hallinnollista yhteistyötä ja petosten torjuntaa arvonlisäverotuksen alalla. Kyseisen asetuksen 47 b, 47 c, 47 d ja 47 e artikla koskevat tiettyjen direktiivin 2006/112/EY XII osaston 6 luvussa säädettyihin erityisjärjestelmiin liittyvien tietojen vaihtoa. Mainituissa artikloissa säädetään erityisesti tunnistetietojen ja arvonlisäveroilmoituksia koskevien tietojen ja tällaisten tietojen mahdollisten myöhempien muutosten vaihdosta. Kyseisiä artikloja sovelletaan 1 päivästä tammikuuta 2021.

                     (3)

                     Sen varmistamiseksi, että mainituissa artikloissa tarkoitetut tiedot vaihdetaan yhdenmukaisella tavalla, on tarpeen vahvistaa tekniset yksityiskohdat tällaista vaihtoa varten, mukaan lukien yhteinen sähköinen viesti. Tämä antaisi myös mahdollisuuden kehittää teknisiä ja toiminnallisia eritelmiä yhdenmukaisella tavalla, koska ne olisivat sääntelykehyksen mukaisia.

                     (4)

                     Myös sellaiset tiedot kuin erityisjärjestelmistä poistaminen, erityisjärjestelmän käytön vapaaehtoinen lopettaminen tai tunnistamisjäsenvaltion muuttaminen olisi vaihdettava viipymättä yhdenmukaisella tavalla, jotta jäsenvaltiot voisivat valvoa erityisjärjestelmien moitteetonta soveltamista ja torjua petoksia. Tätä varten olisi vahvistettava tällaisten tietojen sähköistä vaihtoa koskevat yhteiset järjestelyt.

                     (5)

                     Verovelvollisille aiheutuvan hallinnollisen rasituksen minimoimiseksi on tarpeen vahvistaa tietyt sähköistä rajapintaa koskevat vaatimukset, jotta verovelvollisten olisi helpompi toimittaa tunnistetiedot ja arvonlisäveroilmoitukset. Jäsenvaltioita ei estetä tarjoamasta lisätoimintoja, joilla hallinnollista rasitusta vähennetään entisestään.

                     (6)

                     On tarpeen selventää, mitä erityisiä tietoja on annettava tapauksissa, joissa tietyn kauden aikana ei ole tehty erityisjärjestelmien piiriin kuuluvia luovutuksia tai suorituksia.

                     (7)

                     Jotta jäsenvaltiot ja verovelvolliset voisivat viitata myöhemmässä viestinnässään, veron maksamista koskeva viestintä mukaan lukien, yksiselitteisellä tavalla arvonlisäveroilmoituksiin, tunnistamisjäsenvaltion olisi annettava kullekin arvonlisäveroilmoitukselle yksilöllinen viitenumero.

                     (8)

                     Tätä asetusta olisi sovellettava asetuksen (EU) N:o 904/2010 47 b, 47 c, 47 d ja 47 e artiklan soveltamispäivästä.

                     (9)

                     Komission täytäntöönpanoasetuksessa (EU) N:o 815/2012 (5) vahvistetaan asetuksen (EU) N:o 904/2010 44 ja 45 artiklan mukaiset yksityiskohtaiset säännöt televiestintäpalveluja, radio- ja televisiolähetyspalveluja tai sähköisiä palveluja koskeviin erityisjärjestelmiin liittyvästä tietojenvaihdosta. Kyseisiä artikloja sovelletaan 1 päivän tammikuuta 2015 ja 31 päivän joulukuuta 2020 välisenä aikana. Täytäntöönpanoasetus (EU) N:o 815/2012 olisi sen vuoksi kumottava 1 päivästä tammikuuta 2021. Sen soveltamista olisi kuitenkin jatkettava 10 päivään helmikuuta 2024, kun on kyse sellaisia ennen 1 päivää tammikuuta 2021 suoritettuja palveluja koskevien arvonlisäveroilmoitusten antamisesta ja oikaisemisesta, jotka kuuluvat jommankumman mainitussa täytäntöönpanoasetuksessa tarkoitetun erityisjärjestelmän piiriin.

                     (10)

                     Tässä asetuksessa säädetyt toimenpiteet ovat hallinnollisen yhteistyön pysyvän komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Määritelmät
            Tässä asetuksessa tarkoitetaan:

                        1) ’

                        muulla kuin unionin järjestelmällä’ direktiivin 2006/112/EY XII osaston 6 luvun 2 jaksossa säädettyä erityisjärjestelmää, joka koskee yhteisöön sijoittautumattomien verovelvollisten suorittamia palveluja;

                        2) ’

                        unionin järjestelmällä’ direktiivin 2006/112/EY XII osaston 6 luvun 3 jaksossa säädettyä erityisjärjestelmää, joka koskee yhteisön sisäistä tavaroiden etämyyntiä, direktiivin 2006/112/EY 14 a artiklan 2 kohdan mukaisia sähköisten rajapintojen mahdollistamia jäsenvaltion alueella suoritettavia tavaroiden luovutuksia ja yhteisöön mutta ei kulutusjäsenvaltioon sijoittautuneiden verovelvollisten suorittamia palveluja;

                        3) ’

                        tuontijärjestelmällä’ direktiivin 2006/112/EY XII osaston 6 luvun 4 jaksossa säädettyä erityisjärjestelmää, joka koskee kolmansilta alueilta tai kolmansista maista tuotujen tavaroiden etämyyntiä;

                        4) ’

                        erityisjärjestelmillä’ muuta kuin unionin järjestelmää, unionin järjestelmää ja tuontijärjestelmää.

            2 artikla
            Sähköisen rajapinnan toiminnot
            Tunnistamisjäsenvaltion sähköisessä rajapinnassa, jonka kautta verovelvollinen tai tämän puolesta toimiva välittäjä rekisteröityy jonkin erityisjärjestelmän käyttäjäksi ja antaa kyseisen järjestelmän mukaiset arvonlisäveroilmoitukset tunnistamisjäsenvaltiolle, on oltava seuraavat toiminnot:

                        a)

                        siinä on oltava mahdollisuus tallentaa direktiivin 2006/112/EY 361 tai 369 p artiklan mukaisesti annettavat tiedot ja niiden mahdolliset muutokset sekä arvonlisäveroilmoitukseen direktiivin 2006/112/EY 365, 369 g tai 369 t artiklan kohdan mukaisesti sisällytettävät tiedot ennen kyseisten tietojen tai muutosten antamista;

                        b)

                        sen on annettava verovelvolliselle tai tämän puolesta toimivalle välittäjälle mahdollisuus antaa arvonlisäveroilmoituksiin liittyvät asiaankuuluvat tiedot sähköisellä tiedostojen siirrolla tunnistamisjäsenvaltion vahvistamien edellytysten mukaisesti.

            3 artikla
            Tunnistetietojen toimittaminen

               1.   Tunnistamisjäsenvaltion on toimitettava muille jäsenvaltioille CCN/CSI-verkon kautta seuraavat tiedot, mukaan lukien niiden mahdolliset muutokset:

                           (a)

                           tiedot muuta kuin unionin järjestelmää käyttävän verovelvollisen tunnistamiseksi;

                           (b)

                           tiedot unionin järjestelmää käyttävän verovelvollisen tunnistamiseksi;

                           (c)

                           tiedot tuontijärjestelmää käyttävän verovelvollisen tunnistamiseksi;

                           (d)

                           tiedot välittäjän tunnistamiseksi;

                           (e)

                           verovelvolliselle tai välittäjälle annettu tunnistenumero.

               2.   Edellä 1 kohdassa tarkoitettujen tietojen toimittamisessa on käytettävä liitteessä I vahvistettua yhteistä sähköistä viestiä tapauksen mukaan seuraavia sarakkeita käyttäen:

                           (a)

                           sarake B, kun kyseessä on muu kuin unionin järjestelmä;

                           (b)

                           sarake C, kun kyseessä on unionin järjestelmä;

                           (c)

                           sarake D, kun kyseessä on tuontijärjestelmä, verovelvollisen tunnistamiseksi direktiivin 2006/112/EY 369 p artiklan 1 tai 3 kohdan mukaisesti;

                           (d)

                           sarake E, kun kyseessä on tuontijärjestelmä, välittäjän tunnistamiseksi direktiivin 2006/112/EY 369 p artiklan 2 kohdan mukaisesti.

               3.   Tunnistamisjäsenvaltion on ilmoitettava viipymättä muille jäsenvaltioille CCN/CSI-verkon kautta tämän asetuksen liitteessä II vahvistettua yhteistä sähköistä viestiä käyttäen, jos verovelvollinen

                           (a)

                           suljetaan jonkin erityisjärjestelmän ulkopuolelle tai poistetaan tällaisen järjestelmän tunnistamisrekisteristä direktiivin 2006/112/EY 363 tai 369 e artiklan tai 369 r artiklan 1 tai 3 kohdan mukaisesti;

                           (b)

                           vapaaehtoisesti lopettaa jonkin erityisjärjestelmän käytön;

                           (c)

                           vaihtaa tunnistamisjäsenvaltiota unionin järjestelmässä tai tuontijärjestelmässä.

               4.   Tunnistamisjäsenvaltion on ilmoitettava viipymättä muille jäsenvaltioille CCN/CSI-verkon kautta tämän asetuksen liitteessä II vahvistettua yhteistä sähköistä viestiä käyttäen, jos välittäjä

                           (a)

                           poistetaan tunnistamisrekisteristä direktiivin 2006/112/EY 369 r artiklan 2 kohdan mukaisesti;

                           (b)

                           vapaaehtoisesti lopettaa välittäjänä toimimisen;

                           (c)

                           vaihtaa tunnistamisjäsenvaltiota.

               5.   Tunnistamisjäsenvaltion ja muiden jäsenvaltioiden on automaattisesti ilmoitettava toisilleen keskusrekisterin tai muun luotettavan tietojenvaihtovälineen kautta yksilölliset arvonlisäverotunnisteet, jotka on annettu verovelvollisille tai tapauksen mukaan verovelvollisten osalta direktiivin 2006/112/EY 369 q artiklan 1 ja 3 kohdan mukaisesti, siten, että varmistetaan, että jäsenvaltioilla on aina oikea ja ajantasainen kuva kaikkien jäsenvaltioiden antamien kaikkien tällaisten arvonlisäverotunnisteiden voimassaolosta.

            4 artikla
            Verovelvollisen tai välittäjän antama arvonlisäveroilmoitus

               1.   Verovelvollisen tai tapauksen mukaan, kun on kyse tuontijärjestelmästä, verovelvollisen puolesta toimivan välittäjän on annettava tunnistamisjäsenvaltiolle arvonlisäveroilmoitukset direktiivin 2006/112/EY 365, 369 g tai 369 t artiklassa vaadittuine tietoineen tämän asetuksen liitteessä III vahvistettua yhteistä sähköistä viestiä käyttäen. Muun kuin unionin järjestelmän osalta käytetään yhteisen sähköisen viestin saraketta B, unionin järjestelmän osalta saraketta C ja tuontijärjestelmän osalta saraketta D.

               2.   Jos verovelvollinen ei erityisjärjestelmän osalta tee kyseisen erityisjärjestelmän piiriin kuuluvia tavaroiden luovutuksia tai palvelujen suorituksia missään jäsenvaltiossa verokauden aikana eikä sen ole tarpeen tehdä muutoksia aiempiin arvonlisäveroilmoituksiin, on täytettävä alv-nollailmoitus. Tätä varten on täytettävä ainoastaan seuraavat liitteessä III vahvistetun yhteisen sähköisen viestin kohdat:

                           (a)

                           kohdat 1, 2, 11 ja 24, kun kyseessä on muu kuin unionin järjestelmä;

                           (b)

                           kohdat 1, 2, 21 ja 24, kun kyseessä on unionin järjestelmä;

                           (c)

                           kohdat 1, 1 a, 2, 11 ja 24, kun kyseessä on tuontijärjestelmä.

               3.   Verovelvollisen tai tapauksen mukaan, kun on kyse tuontijärjestelmästä, verovelvollisen puolesta toimivan välittäjän on merkittävä kulutusjäsenvaltioon liittyvät luovutukset ja suoritukset ainoastaan, jos erityisjärjestelmien piiriin kuuluvia tavaroiden luovutuksia ja palvelujen suorituksia on tehty kyseisessä jäsenvaltiossa verokauden aikana.
               Lisäksi unionin järjestelmän tapauksessa verovelvollisen on merkittävä siihen jäsenvaltioon liittyvät direktiivin 2006/112/EY 369 g artiklan 2 kohdan a ja b alakohdassa tarkoitetut luovutukset, josta tavarat lähetetään tai kuljetetaan, ainoastaan, jos unionin järjestelmän piiriin kuuluvia tavaroita on lähetetty tai kuljetettu kyseisestä jäsenvaltiosta verokauden aikana. Vastaavasti verovelvollisen on merkittävä sijoittautumisjäsenvaltiosta hankitut suoritukset ainoastaan, jos unionin järjestelmän piiriin kuuluvia palvelusuorituksia on tehty kyseisestä jäsenvaltiosta verokauden aikana.

            5 artikla
            Arvonlisäveroilmoituksessa olevien tietojen toimittaminen
            Tunnistamisjäsenvaltion on lähetettävä 4 artiklan 1 kohdassa tarkoitetussa arvonlisäveroilmoituksessa olevat tiedot CCN/CSI-verkon kautta liitteessä III vahvistettua yhteistä sähköistä viestiä käyttäen

                        a)

                        kullekin arvonlisäveroilmoituksessa mainitulle kulutusjäsenvaltiolle;

                        b)

                        lisäksi unionin järjestelmän tapauksessa kullekin seuraavista arvonlisäveroilmoituksessa mainituista jäsenvaltioista:

                                    i)

                                    jokainen jäsenvaltio, josta tavaroita lähetetään tai kuljetetaan;

                                    ii)

                                    jokainen sijoittautumisjäsenvaltio, josta palveluja on suoritettu.

                  Sovellettaessa ensimmäistä kohtaa tunnistamisjäsenvaltion on toimitettava kullekin asianomaiselle jäsenvaltiolle liitteessä III vahvistetun yhteisen sähköisen viestin osassa 1 olevat yleiset tiedot ja osissa 2, 3 ja 4 olevat tiedot, jotka koskevat asianomaista jäsenvaltiota.

            6 artikla
            Yksilöllinen viitenumero
            Edellä olevan 5 artiklan mukaisesti toimitetuissa tiedoissa on oltava tunnistamisjäsenvaltion antama asianomaisen arvonlisäveroilmoituksen yksilöllinen viitenumero.

            7 artikla
            Kumoaminen
            Kumotaan täytäntöönpanoasetus (EU) N:o 815/2012 1 päivästä tammikuuta 2021.
            Täytäntöönpanoasetuksen (EU) N:o 815/2012 soveltamista jatketaan kuitenkin 10 päivään helmikuuta 2024, kun on kyse sellaisia ennen 1 päivästä tammikuuta 2021 suoritettuja palveluja koskevien arvonlisäveroilmoitusten antamisesta ja oikaisemisesta, jotka kuuluvat jommankumman mainitussa täytäntöönpanoasetuksessa tarkoitetun erityisjärjestelmän piiriin.

            8 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä tammikuuta 2021.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 12 päivänä helmikuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 268, 12.10.2010, s. 1.

            (2)  Neuvoston direktiivi 2006/112/EY, annettu 28 päivänä marraskuuta 2006, yhteisestä arvonlisäverojärjestelmästä (EUVL L 347, 11.12.2006, s. 1).

            (3)  Neuvoston direktiivi (EU) 2017/2455, annettu 5 päivänä joulukuuta 2017, direktiivin 2006/112/EY ja direktiivin 2009/132/EY muuttamisesta palvelujen suorituksia ja tavaroiden etämyyntiä koskevien tiettyjen arvonlisäverovelvoitteiden osalta (EUVL L 348, 29.12.2017, s. 7).

            (4)  Neuvoston direktiivi (EU) 2019/1995, annettu 21 päivänä marraskuuta 2019, direktiivin 2006/112/EY muuttamisesta tavaroiden etämyyntiä ja tiettyjä kotimaisia tavaroiden luovutuksia koskevien säännösten osalta (EUVL L 310, 2.12.2019, s. 1).

            (5)  Komission täytäntöönpanoasetus (EU) N:o 815/2012, annettu 13 päivänä syyskuuta 2012, neuvoston asetuksen (EU) N:o 904/2010 soveltamista koskevista yksityiskohtaisista säännöistä televiestintäpalveluja, radio- ja televisiolähetyspalveluja tai sähköisiä palveluja muille kuin verovelvollisille suorittavia sijoittautumattomia verovelvollisia koskevien erityisjärjestelmien osalta (EUVL L 249, 14.9.2012, s. 3).

            LIITE I
            Tunnistetiedot

                        Sarake A

                        Sarake B

                        Sarake C

                        Sarake D

                        Sarake E

                        Kohdan numero

                        Muu kuin unionin järjestelmä

                        Unionin järjestelmä

                        Tuontijärjestelmä
                        (verovelvollisen tunnistetiedot)

                        Tuontijärjestelmä
                        (välittäjän tunnistetiedot)

                        1

                        Tunnistamisjäsenvaltion direktiivin 2006/112/EY 362 artiklan mukaisesti antama yksilöllinen arvonlisäverotunniste  (1)

                        Tunnistamisjäsenvaltion direktiivin 2006/112/EY 369 d artiklan mukaisesti antama yksilöllinen arvonlisäverotunniste, mukaan lukien maakoodi

                        Tunnistamisjäsenvaltion direktiivin 2006/112/EY 369 q artiklan 1 tai 3 kohdan mukaisesti antama yksilöllinen arvonlisäverotunniste  (2)

                        Tunnistamisjäsenvaltion direktiivin 2006/112/EY 369 q artiklan 2 kohdan mukaisesti antama yksilöllinen tunniste  (3)

                        1 a

                        Jos verovelvollista edustaa välittäjä, direktiivin 2006/112/EY 369 q artiklan 2 kohdan mukaisesti annettu välittäjän yksilöllinen tunniste

                        2

                        Kansallinen veronumero

                        Kansallinen veronumero  (4)

                        2 a

                        Arvonlisäverotunniste, jos sellainen on

                        Arvonlisäverotunniste

                        3

                        Yrityksen nimi

                        Yrityksen nimi

                        Yrityksen nimi

                        Yrityksen nimi

                        4

                        Yrityksen toiminimi (-nimet), jos eri kuin yrityksen nimi

                        Yrityksen toiminimi (-nimet), jos eri kuin yrityksen nimi

                        Yrityksen toiminimi (-nimet), jos eri kuin yrityksen nimi

                        Yrityksen toiminimi (-nimet), jos eri kuin yrityksen nimi

                        5

                        Yrityksen koko postiosoite  (5)

                        Yrityksen koko postiosoite  (5)

                        Yrityksen koko postiosoite  (5)

                        Yrityksen koko postiosoite  (5)

                        6

                        Maa, jossa verovelvollisella on liiketoimipaikkansa

                        Maa, jossa verovelvollisella on liiketoimipaikkansa, jollei se sijaitse unionissa

                        Maa, jossa verovelvollisella on liiketoimipaikkansa

                        Jäsenvaltio, jossa välittäjällä on liiketoimipaikkansa, tai, jollei toimipaikkaa ole unionissa, jäsenvaltio, jossa välittäjällä on kiinteä toimipaikka ja jossa se ilmoittaa käyttävänsä tuontijärjestelmää edustamansa verovelvollisen (edustamiensa verovelvollisten) puolesta

                        7

                        Verovelvollisen sähköpostiosoite

                        Verovelvollisen sähköpostiosoite

                        Verovelvollisen sähköpostiosoite

                        Välittäjän sähköpostiosoite

                        8

                        Verovelvollisen verkkosivut

                        Verovelvollisen verkkosivut, jos sellaiset on

                        Verovelvollisen verkkosivut

                        9

                        Yhteyshenkilön nimi

                        Yhteyshenkilön nimi

                        Yhteyshenkilön nimi

                        Yhteyshenkilön nimi

                        10

                        Puhelinnumero

                        Puhelinnumero

                        Puhelinnumero

                        Puhelinnumero

                        11

                        IBAN- tai OBAN-numero

                        IBAN-numero

                        IBAN-numero  (6)

                        IBAN-numero  (7)

                        12

                        BIC-numero  (8)

                        BIC-numero  (8)

                        BIC-numero  (6)
                            (8)

                        BIC-numero  (7)
                            (8)

                        13.1

                        Yksilölliset arvonlisäverotunnisteet tai, jos niitä ei ole, niiden jäsenvaltioiden (ei kuitenkaan tunnistamisjäsenvaltion) antamat verorekisterinumerot, joissa verovelvollisella on yksi tai useampi kiinteä toimipaikka, ja niiden jäsenvaltioiden (ei kuitenkaan tunnistamisjäsenvaltion) antamat verorekisterinumerot, joista tavarat lähetetään tai kuljetetaan  (9)

                        Tieto siitä, onko verovelvollisella kiinteä toimipaikka tässä jäsenvaltiossa  (14)

                        Yksilölliset arvonlisäverotunnisteet tai, jos niitä ei ole, niiden jäsenvaltioiden (ei kuitenkaan tunnistamisjäsenvaltion) antamat verorekisterinumerot, joissa verovelvollisella on yksi tai useampi kiinteä toimipaikka  (9)

                        Yksilölliset arvonlisäverotunnisteet tai, jos niitä ei ole, niiden jäsenvaltioiden (ei kuitenkaan tunnistamisjäsenvaltion) antamat verorekisterinumerot, joissa välittäjällä on yksi tai useampi kiinteä toimipaikka  (9)

                        14.1

                        Muissa jäsenvaltioissa kuin tunnistamisjäsenvaltiossa sijaitsevien kiinteiden toimipaikkojen ja sellaisten paikkojen koko postiosoite ja toiminimi, joista tavarat lähetetään tai kuljetetaan  (10)

                        Muissa jäsenvaltioissa kuin tunnistamisjäsenvaltiossa sijaitsevien kiinteiden toimipaikkojen koko postiosoite ja toiminimi  (10)

                        Muissa jäsenvaltioissa kuin tunnistamisjäsenvaltiossa sijaitsevien kiinteiden toimipaikkojen koko postiosoite ja toiminimi  (10)

                        15.1

                        Jäsenvaltioiden antamat sijoittautumattoman verovelvollisen yksilölliset arvonlisäverotunnisteet  (11)

                        16.1

                        Sähköinen ilmoitus siitä, ettei verovelvollinen ole sijoittautunut unioniin

                        Sähköinen ilmoitus siitä, ettei verovelvollinen ole sijoittautunut unioniin

                        16.2.

                        Tieto siitä, onko verovelvollinen direktiivin 2006/112/EY 14 a artiklan 2 kohdassa tarkoitettu sähköinen rajapinta  (14)

                        17

                        Järjestelmän käytön aloittamispäivä  (12)

                        Järjestelmän käytön aloittamispäivä  (12)

                        Järjestelmän käytön aloittamispäivä  (12)

                        18

                        Päivä, jona verovelvollinen esitti järjestelmään rekisteröitymistä koskevan hakemuksen

                        Päivä, jona verovelvollinen esitti järjestelmään rekisteröitymistä koskevan hakemuksen

                        Päivä, jona verovelvollinen tai tämän puolesta toimiva välittäjä esitti järjestelmään rekisteröitymistä koskevan hakemuksen

                        Välittäjänä rekisteröitymistä koskevan hakemuksen esittämispäivä

                        19

                        Päivä, jona tunnistamisjäsenvaltio antoi rekisteröintipäätöksen

                        Päivä, jona tunnistamisjäsenvaltio antoi rekisteröintipäätöksen

                        Päivä, jona tunnistamisjäsenvaltio antoi rekisteröintipäätöksen

                        Päivä, jona tunnistamisjäsenvaltio antoi rekisteröintipäätöksen

                        20

                        Tieto siitä, onko verovelvollinen alv-ryhmä  (14)

                        21

                        Tunnistamisjäsenvaltion direktiivin 2006/112/EY 362, 369 d tai 369 q artiklan mukaisesti antamat yksilölliset arvonlisäverotunnisteet, jos verovelvollinen on käyttänyt aiemmin tai käyttää nykyään jotain näistä järjestelmistä

                        Tunnistamisjäsenvaltion direktiivin 2006/112/EY 362, 369 d tai 369 q artiklan mukaisesti antamat yksilölliset arvonlisäverotunnisteet, jos verovelvollinen on käyttänyt aiemmin tai käyttää nykyään jotain näistä järjestelmistä

                        Tunnistamisjäsenvaltion direktiivin 2006/112/EY 362, 369 d tai 369 q artiklan mukaisesti antamat yksilölliset arvonlisäverotunnisteet, jos verovelvollinen on käyttänyt aiemmin tai käyttää nykyään jotain näistä järjestelmistä

                        Tunnistamisjäsenvaltion direktiivin 2006/112/EY 369 q artiklan 2 kohdan mukaisesti antamat välittäjänumerot

               (1)  Annetaan seuraavassa muodossa: EUxxxyyyyyz, jossa xxx on tunnistamisjäsenvaltion 3-numeroinen ISO-koodi, yyyyy on tunnistamisjäsenvaltion antama 5-numeroinen koodi ja z on tarkistusnumero.

               (2)  Annetaan seuraavassa muodossa: IMxxxyyyyyyz, jossa xxx on tunnistamisjäsenvaltion 3-numeroinen ISO-koodi, yyyyyy on tunnistamisjäsenvaltion antama 6-numeroinen koodi ja z on tarkistusnumero.

               (3)  Annetaan seuraavassa muodossa: INxxxyyyyyyz, jossa xxx on tunnistamisjäsenvaltion 3-numeroinen ISO-koodi, yyyyyy on tunnistamisjäsenvaltion antama 6-numeroinen koodi ja z on tarkistusnumero.

               (4)  Pakollinen, jos kohtaan 2 a ei merkitä arvonlisäverotunnistetta.

               (5)  Postinumero on merkittävä, jos sellainen on.

               (6)  Jos välittäjä ei edusta verovelvollista.

               (7)  Jos välittäjä edustaa verovelvollista.

               (8)  BIC-numero on vapaaehtoinen.

               (9)  Jos kiinteitä toimipaikkoja tai jäsenvaltioita, joista tavaroita lähetetään tai kuljetetaan, on useampi kuin yksi, käytetään kohtia 13.1, 13.2 jne.

               (10)  Jos kiinteitä toimipaikkoja ja/tai paikkoja, joista tavarat lähetetään tai kuljetetaan, on useampi kuin yksi, käytetään kohtia 14.1, 14.2 jne.

               (11)  Jos jäsenvaltiot ovat antaneet useamman kuin yhden sijoittautumattoman verovelvollisen arvonlisäverotunnisteen, käytetään kohtia 15.1, 15.2 jne.

               (12)  Tietyissä rajoitetuissa tapauksissa tämä voi olla ennen päivää, jona järjestelmään rekisteröinti on tapahtunut.

               (13)  Järjestelmän käytön aloittamispäivä on sama kuin sarakkeen D kohdassa 19 kohdassa oleva päivä, eikä se voi olla aiempi kuin 1 päivä tammikuuta 2021, jos on kyse neuvoston täytäntöönpanoasetuksen (EU) 2019/2026 2 artiklan kolmannen kohdan mukaisesta ennakkorekisteröinnistä.

               (14)  Tähän merkitään pelkästään kyllä tai ei.

            LIITE II
            Tiedot tunnistamisjäsenvaltion rekisterissä olevan verovelvollisen tai välittäjän asemasta

                        Tunnistamisjäsenvaltion antama verovelvollisen yksilöllinen arvonlisäverotunniste, mukaan lukien maakoodi

                        Tunnistamisjäsenvaltion antama välittäjän yksilöllinen tunniste, mukaan lukien maakoodi

                        Päivä, josta alkaen muutos on voimassa

                        Syy rekisterissä olevan verovelvollisen aseman muuttumiseen ilmoitetaan seuraavilla koodeilla:

                                    (1)

                                    Verovelvollinen tai tapauksen mukaan tämän puolesta toimiva välittäjä on ilmoittanut tunnistamisjäsenvaltiolle, ettei verovelvollinen tee enää erityisjärjestelmään kuuluvia palvelujen suorituksia ja/tai tavaroiden luovutuksia.

                                    (2)

                                    Tunnistamisjäsenvaltio olettaa, ettei erityisjärjestelmään kuuluvalla verovelvollisella ole enää verollisia toimia.

                                    (3)

                                    Verovelvollinen ei täytä enää erityisjärjestelmän käytön edellytyksiä.

                                    (4)

                                    Verovelvollinen on jatkuvasti noudattamatta erityisjärjestelmää koskevia sääntöjä.

                                    (5)

                                    Verovelvollinen tai tämän puolesta toimiva välittäjä on vapaaehtoisesti pyytänyt järjestelmän käytön lopettamista.

                                    (6)

                                    Verovelvollinen on hakenut rekisteröitymistä uudessa tunnistamisjäsenvaltiossa.

                        Syy rekisterissä olevan välittäjän aseman muuttumiseen ilmoitetaan seuraavilla koodeilla:

                                    (2)

                                    Välittäjä ei ole toiminut välittäjänä minkään tuontijärjestelmää käyttävän verovelvollisen puolesta kahden peräkkäisen kalenterivuosineljänneksen aikana.

                                    (3)

                                    Välittäjä ei täytä enää välittäjänä toimimisen edellytyksiä.

                                    (4)

                                    Välittäjä on jatkuvasti noudattamatta tuontijärjestelmää koskevia sääntöjä.

                                    (5)

                                    Välittäjä on vapaaehtoisesti pyytänyt välittäjätoimintansa lopettamista.

                                    (6)

                                    Välittäjä on hakenut rekisteröitymistä uudessa tunnistamisjäsenvaltiossa.

            LIITE III
            Arvonlisäveroilmoitukset

                           Osa 1: Yleiset tiedot

                        Sarake A

                        Sarake B

                        Sarake C

                        Sarake D

                        Kohdan numero

                        Muu kuin unionin järjestelmä

                        Unionin järjestelmä

                        Tuontijärjestelmä

                              Yksilöllinen viitenumero

                            (1):

                        1

                        Tunnistamisjäsenvaltion direktiivin 2006/112/EY 362 artiklan mukaisesti antama yksilöllinen arvonlisäverotunniste

                        Tunnistamisjäsenvaltion direktiivin 2006/112/EY 369 d artiklan mukaisesti antama yksilöllinen arvonlisäverotunniste, mukaan lukien maakoodi

                        Tunnistamisjäsenvaltion direktiivin 2006/112/EY 369 q artiklan 1 tai 3 kohdan mukaisesti antama yksilöllinen arvonlisäverotunniste

                        1 a

                        Jos verovelvollista edustaa välittäjä, direktiivin 2006/112/EY 369 q artiklan 2 kohdan mukaisesti annettu välittäjän tunniste

                        2

                        Verokausi  (2)

                        Verokausi  (2)

                        Verokausi  (3)

                        2 a

                        Kauden alkamis- ja päättymispäivä  (4)

                        Kauden alkamis- ja päättymispäivä  (4)

                        Kauden alkamis- ja päättymispäivä  (5)

                        3

                        Valuutta

                        Valuutta

                        Valuutta

                           Osa 2: Täytetään kaikista kulutusjäsenvaltioista, joissa arvonlisäveroa on maksettava
                            (6)

                           2 a) Palvelujen suoritukset tunnistamisjäsenvaltiosta ja unionin ulkopuolella sijaitsevista kiinteistä toimipaikoista

                           2 b) Tunnistamisjäsenvaltiosta lähetettyjen tai kuljetettujen tavaroiden luovutukset
                            (7)

                        4.1

                        Kulutusjäsenvaltion maakoodi

                        Kulutusjäsenvaltion maakoodi

                        Kulutusjäsenvaltion maakoodi

                        5.1

                        Kulutusjäsenvaltion yleinen arvonlisäverokanta  (8)

                        Kulutusjäsenvaltion yleinen arvonlisäverokanta  (8)

                        Kulutusjäsenvaltion yleinen arvonlisäverokanta  (8)

                        6.1

                        Kulutusjäsenvaltion alennettu arvonlisäverokanta  (8)

                        Kulutusjäsenvaltion alennettu arvonlisäverokanta  (8)

                        Kulutusjäsenvaltion alennettu arvonlisäverokanta  (8)

                        7.1

                        Veron peruste yleisellä verokannalla  (8)

                        Veron peruste yleisellä verokannalla  (8)

                        Veron peruste yleisellä verokannalla  (8)

                        8.1

                        Arvonlisäveron määrä yleisellä verokannalla  (8)

                        Arvonlisäveron määrä yleisellä verokannalla  (8)

                        Arvonlisäveron määrä yleisellä verokannalla  (8)

                        9.1

                        Veron peruste alennetulla verokannalla  (8)

                        Veron peruste alennetulla verokannalla  (8)

                        Veron peruste alennetulla verokannalla  (8)

                        10.1

                        Arvonlisäveron määrä alennetulla verokannalla  (8)

                        Arvonlisäveron määrä alennetulla verokannalla  (8)

                        Arvonlisäveron määrä alennetulla verokannalla  (8)

                        11.1

                        Maksettavan arvonlisäveron kokonaismäärä

                        Osassa 2 a ilmoitetuista palvelujen suorituksista ja osassa 2 b ilmoitetuista tavaroiden luovutuksista maksettavan arvonlisäveron kokonaismäärä

                        Maksettavan arvonlisäveron kokonaismäärä

                           2 c) Muissa jäsenvaltioissa kuin tunnistamisjäsenvaltiossa sijaitsevista kiinteistä toimipaikoista suoritetut palvelut
                            (9)

                           2 d) Muusta jäsenvaltiosta kuin tunnistamisjäsenvaltiosta lähetettyjen tai kuljetettujen tavaroiden luovutukset
                            (10)
                            (11)

                        12.1

                        Kulutusjäsenvaltion maakoodi

                        13.1

                        Kulutusjäsenvaltion yleinen arvonlisäverokanta  (8)

                        14.1

                        Kulutusjäsenvaltion alennettu arvonlisäverokanta  (8)

                        15.1

                        Seuraavien yksilöllinen arvonlisäverotunniste tai sen puuttuessa verorekisterinumero, mukaan lukien maakoodi:

                                    —

                                    kiinteä toimipaikka, josta palvelut suoritetaan; tai

                                    —

                                    toimipaikka, josta tavarat lähetetään tai kuljetetaan.

                              Jos tavarat luovutetaan direktiivin 2006/112/EY 14 a artiklan 2 kohdan mukaisesti eikä verovelvollisella ole arvonlisäverotunnistetta tai verorekisterinumeroa jäsenvaltiossa, josta tavarat lähetetään tai kuljetetaan, on kuitenkin ilmoitettava kyseisen jäsenvaltion maakoodi.

                        16.1

                        Veron peruste yleisellä verokannalla  (8)

                        17.1

                        Arvonlisäveron määrä yleisellä verokannalla  (8)

                        18.1

                        Veron peruste alennetulla verokannalla  (8)

                        19.1

                        Arvonlisäveron määrä alennetulla verokannalla  (8)

                        20.1

                        Osassa 2 c ilmoitetuista palvelujen suorituksista ja osassa 2 d ilmoitetuista tavaroiden luovutuksista maksettavan arvonlisäveron kokonaismäärä

                           2 e) Loppusumma tunnistamisjäsenvaltiosta tehdyistä luovutuksista ja suorituksista, toisesta jäsenvaltiosta tehdyistä tavaroiden luovutuksista ja kaikista muualla kuin tunnistamisjäsenvaltiossa sijaitsevista kiinteistä toimipaikoista suoritetuista palveluista

                        21.1

                        Maksettavan arvonlisäveron kokonaismäärä (kohta 11.1 + kohta 11.2 ... + kohta 20.1 + kohta 20.2 ...)

                           Osa 3: Täytetään jokaisesta kulutusjäsenvaltiosta, jonka osalta tehdään arvonlisäveron oikaisu

                        22.1.

                        Verokausi  (2)

                        Verokausi  (2)

                        Verokausi  (3)

                        23.1

                        Kulutusjäsenvaltion maakoodi

                        Kulutusjäsenvaltion maakoodi

                        Kulutusjäsenvaltion maakoodi

                        24.1

                        Luovutusten ja suoritusten oikaisujen tuloksena saatu arvonlisäveron kokonaismäärä  (12)

                        Luovutusten ja suoritusten oikaisujen tuloksena saatu arvonlisäveron kokonaismäärä  (12)

                        Luovutusten ja suoritusten oikaisujen tuloksena saatu arvonlisäveron kokonaismäärä  (12)

                           Osa 4: Maksettavaksi jäävä arvonlisävero kunkin kulutusjäsenvaltion osalta

                        25.1

                        Maksettavan arvonlisäveron kokonaismäärä, joka sisältää aiempien ilmoitusten oikaisut, jäsenvaltioittain (kohta 11.1 + kohta 11.2 … + kohta 24.1 + kohta 24.2. …)  (12)

                        Maksettava arvonlisäveron kokonaismäärä, joka sisältää aiempien ilmoitusten oikaisut, jäsenvaltioittain (kohta 21.1 + kohta 21.2 … + kohta 24.1 + kohta 24.2. …)  (12)

                        Maksettavan arvonlisäveron kokonaismäärä, joka sisältää aiempien ilmoitusten oikaisut, jäsenvaltioittain (kohta 11.1 + kohta 11.2 … + kohta 24.1 + kohta 24.2. …)  (12)

                           Osa 5: Maksettavan arvonlisäveron kokonaismäärä kaikkien kulutusjäsenvaltioiden osalta

                        26

                        Maksettavan arvonlisäveron kokonaismäärä kaikkien jäsenvaltioiden osalta (kohta 25.1 + 25.2. …)  (13)

                        Maksettavan arvonlisäveron kokonaismäärä kaikkien jäsenvaltioiden osalta (kohta 25.1 + 25.2. …)  (13)

                        Maksettavan arvonlisäveron kokonaismäärä kaikkien jäsenvaltioiden osalta (kohta 25.1 + 25.2. …)  (13)

               (1)  Tunnistamisjäsenvaltion antamassa yksilöllisessä viitenumerossa on tunnistamisjäsenvaltion maakoodi, arvonlisäverotunniste ja ajanjakso (esim. CZ/xxxxxxxxx/Q1.yyyy (tai /M01.yyyy tuontijärjestelmän osalta)) sekä kunkin toisinnon aikaleima. Tunnistamisjäsenvaltion on annettava numero ennen kuin arvonlisäveroilmoitus toimitetaan muille asianomaisille jäsenvaltioille.

               (2)  Koskee neljänneskalenterivuosia: Q1.yyyy – Q2.yyyy – Q3.yyyy – Q4.yyyy. Jos osassa 3 on useampi kuin yksi oikaistava verokausi, käytetään kohtia 22.1.1, 22.1.2 jne.

               (3)  Koskee kalenterikuukausia: M01.yyyy – M02.yyyy – M03.yyyy – jne. Jos osassa 3 on useampi kuin yksi oikaistava verokausi, käytetään kohtia 22.1.1, 22.1.2 jne.

               (4)  Täytetään ainoastaan, jos verovelvollinen antaa useamman kuin yhden arvonlisäveroilmoituksen samaa neljännesvuotta varten. Koskee kalenteripäiviä: pp.kk.vvvv–pp.kk.vvvv.

               (5)  Täytetään ainoastaan, jos verovelvollinen/välittäjä antaa useamman kuin yhden arvonlisäveroilmoituksen samaa kuukautta varten. Koskee kalenteripäiviä: pp.kk.vvvv–pp.kk.vvvv.

               (6)  Jos kulutusjäsenvaltioita on useampi kuin yksi.

               (7)  Mukaan lukien luovutukset, jotka mahdollistetaan käyttämällä direktiivin 2006/112/EY 14 a artiklan 2 kohdassa tarkoitettua sähköistä rajapintaa, jos kyseisten tavaroiden lähetys tai kuljetus alkaa ja päättyy samassa jäsenvaltiossa.

               (8)  Jos ilmoituskaudella sovelletaan useampaa kuin yhtä yleistä verokantaa, käytetään kohtia 5.1.2, 7.1.2, 8.1.2, 13.1.2, 16.1.2, 17.1.2 jne. Jos sovelletaan useampaa kuin yhtä alennettua arvonlisäverokantaa, käytetään kohtia 6.1.2, 9.1.2, 10.1.2, 14.1.2, 18.1.2, 19.1.2 jne.

               (9)  Jos kiinteitä toimipaikkoja on useampi kuin yksi, käytetään kohtia 12.2 –20.2 jne.

               (10)  Jos tavaroita lähetetään tai kuljetetaan useammasta kuin yhdestä muusta jäsenvaltiosta, joka ei ole tunnistamisjäsenvaltio, käytetään kohtia 12.2–20.2 jne.

               (11)  Mukaan lukien luovutukset, jotka mahdollistetaan käyttämällä direktiivin 2006/112/EY 14 a artiklan 2 kohdassa tarkoitettua sähköistä rajapintaa, jos kyseisten tavaroiden lähetys tai kuljetus alkaa ja päättyy samassa jäsenvaltiossa.

               (12)  Tämä määrä voi olla negatiivinen.

               (13)  Kohdissa 25.1, 25.2 jne. ilmoitettuja negatiivisia määriä ei voida ottaa huomioon.


title: Komission Täytäntöönpanoasetus (EU) 2020/196, annettu 13 päivänä helmikuuta 2020, Aspergillus niger CBS 109.713 -organismin tuottaman endo-1,4-beeta-ksylanaasin hyväksynnän uusimisesta broilerien, lihakalkkunoiden, siitoseläimiksi kasvatettavien kalkkunoiden, toissijaisten lintulajien (munivia lintuja lukuun ottamatta) sekä koristetarkoituksissa pidettävien lintujen rehun lisäaineena sekä asetusten (EY) N:o 1380/2007 ja (EY) N:o 1096/2009 ja täytäntöönpanoasetuksen (EU) N:o 843/2012 kumoamisesta(hyväksynnän haltija BASF SE) (ETA:n kannalta merkityksellinen teksti)

text:
                  14.2.2020

                  FI

                  Euroopan unionin virallinen lehti

                  L 42/1

         KOMISSION TÄYTÄNTÖÖNPANOASETUS (EU) 2020/196,
         annettu 13 päivänä helmikuuta 2020,

            Aspergillus niger CBS 109.713 -organismin tuottaman endo-1,4-beeta-ksylanaasin hyväksynnän uusimisesta broilerien, lihakalkkunoiden, siitoseläimiksi kasvatettavien kalkkunoiden, toissijaisten lintulajien (munivia lintuja lukuun ottamatta) sekä koristetarkoituksissa pidettävien lintujen rehun lisäaineena sekä asetusten (EY) N:o 1380/2007 ja (EY) N:o 1096/2009 ja täytäntöönpanoasetuksen (EU) N:o 843/2012 kumoamisesta(hyväksynnän haltija BASF SE)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan
         sekä katsoo seuraavaa:

                     (1)

                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle ja uusimiselle.

                     (2)

                        Aspergillus niger CBS 109.713 -organismin tuottama endo-1,4-beeta-ksylanaasi hyväksyttiin 10 vuodeksi lihakalkkunoiden rehun lisäaineena komission asetuksella (EY) N:o 1380/2007 (2), liha-ankkojen ja broilerien rehun lisäaineena komission asetuksella (EY) N:o 1096/2009 (3) ja siitoseläimiksi kasvatettavien kalkkunoiden, teuraaksi, siitoseläimiksi ja munantuotantoa varten kasvatettavien toissijaisten lintulajien sekä koristetarkoituksissa pidettävien lintujen rehun lisäaineena komission täytäntöönpanoasetuksella (EU) N:o 843/2012 (4).

                     (3)

                     Asetuksen (EY) N:o 1831/2003 14 artiklan 1 kohdan mukaisesti kyseisen hyväksynnän haltija on toimittanut hakemuksen, joka koskee Aspergillus niger CBS 109.713 -organismin tuottaman endo-1,4-beeta-ksylanaasin hyväksymisen uusimista broilerien, lihakalkkunoiden, siitoseläimiksi kasvatettavien kalkkunoiden, toissijaisten lintulajien (munivia lintuja lukuun ottamatta) sekä koristetarkoituksissa pidettävien lintujen rehun lisäaineena ja pyytänyt kyseisen lisäaineen luokittelua lisäaineluokkaan ”eläintuotantoon vaikuttavat lisäaineet”. Hakemuksen mukana on toimitettu asetuksen (EY) N:o 1831/2003 14 artiklan 2 kohdan mukaisesti vaadittavat tiedot ja asiakirjat.

                     (4)

                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 27 päivänä helmikuuta 2019 (5) antamassaan lausunnossa, että hakijan toimittamat tiedot osoittavat, että kyseinen lisäaine täyttää hyväksymisen edellytykset. Elintarviketurvallisuusviranomainen totesi, että lisäaine on turvallinen kohde-eläinlajeille, kuluttajille ja ympäristölle. Elintarviketurvallisuusviranomainen totesi myös, että lisäainetta pidetään mahdollisesti ihoa ja hengitysteitä herkistävänä aineena. Sen vuoksi komissio katsoo, että olisi toteutettava asianmukaisia suojatoimenpiteitä ihmisten terveydelle aiheutuvien haittavaikutusten ehkäisemiseksi erityisesti lisäaineen käyttäjien osalta. Elintarviketurvallisuusviranomainen ei katso erityisten markkinoille saattamisen jälkeistä seurantaa koskevien vaatimusten olevan tarpeen. Lisäksi elintarviketurvallisuusviranomainen vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

                     (5)

                        Aspergillus niger CBS 109.713 -organismin tuottaman endo-1,4-beetaksylanaasin arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Sen vuoksi kyseisen lisäaineen hyväksyminen tämän asetuksen liitteessä esitetyn mukaisesti olisi uusittava.

                     (6)

                     Koska Aspergillus niger CBS 109.713 -organismin tuottaman endo-1,4-beetaksylanaasin hyväksyntä rehun lisäaineena uusitaan tämän asetuksen liitteessä vahvistettujen edellytysten mukaisesti, komission asetukset (EY) N:o 1380/2007 ja (EY) N:o 1096/2009 ja täytäntöönpanoasetus (EU) No 843/2012 olisi kumottava.

                     (7)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Uusitaan lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”ruuansulatusta edistävät aineet” kuuluvan, liitteessä tarkoitetun lisäaineen hyväksyminen kyseisessä liitteessä vahvistetuin edellytyksin.

            2 artikla
            Kumotaan asetukset (EY) N:o 1380/2007 ja (EY) 1096/2009 ja täytäntöönpanoasetus (EU) N:o 843/2012.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä helmikuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 268, 18.10.2003, s. 29.

            (2)  Komission asetus (EY) N:o 1380/2007, annettu 26 päivänä marraskuuta 2007, endo-1,4-beeta-ksylanaasivalmisteen (Natugrain Wheat TS) hyväksymisestä rehun lisäaineena (EUVL L 309, 27.11.2007, s. 21).

            (3)  Komission asetus (EY) N:o 1096/2009, annettu 16 päivänä marraskuuta 2009, Aspergillus niger (CBS 109 713) -organismin tuottamaa endo-1,4-beetaksylanaasia sisältävän entsyymivalmisteen hyväksymisestä broilerien rehun lisäaineena, kyseisen valmisteen uuden käyttötavan hyväksymisestä ankkojen rehun lisäaineena (hyväksynnän haltija BASF SE) ja asetuksen (EY) N:o 1458/2005 muuttamisesta (EUVL L 301, 17.11.2009, s. 3).

            (4)  Komission täytäntöönpanoasetus (EU) N:o 843/2012, annettu 18 päivänä syyskuuta 2012, Aspergillus niger (CBS 109.713) -organismin tuottaman endo-1,4-beetaksylanaasin hyväksymisestä siitoseläimiksi kasvatettavien kalkkunoiden, teuraaksi, siitoseläimiksi ja munantuotantoa varten kasvatettavien toissijaisten lintulajien sekä koristetarkoituksissa pidettävien lintujen rehun lisäaineena (hyväksynnän haltija BASF SE) (EUVL L 252, 19.9.2012, s. 23).

            (5)  EFSA Journal 2019;17(3):5652.

            LIITE

                        Lisäaineen tunnistenumero

                        Hyväksynnän haltijan nimi

                        Lisäaine

                        Koostumus, kemiallinen kaava, kuvaus, analyysimenetelmä

                        Eläinlaji tai -ryhmä

                        Enimmäisikä

                        Vähimmäispitoisuus

                        Enimmäispitoisuus

                        Muut määräykset

                        Hyväksynnän voimassaolo päättyy

                        Aktiivisuusyksikköä/kg täysrehua, kosteuspitoisuus 12 %

                           Luokka: eläintuotantoon vaikuttavat lisäaineet. Funktionaalinen ryhmä: ruuansulatusta edistävät aineet.

                        4a62

                        BASF SE

                        Endo-1,4-beeta-ksylanaasi
                        EC 3.2.1.8

                           Lisäaineen koostumus

                           Aspergillus niger (CBS 109.713) -organismin tuottamaa endo-1,4-beeta-ksylanaasia sisältävä valmiste,
                        jonka vähimmäisaktiivisuus on:
                        Kiinteässä muodossa: 5 600  TXU  (1)/g
                        Nesteenä: 5 600  TXU/g

                        Lihakalkkunat
                        Siitoseläimiksi kasvatettavat kalkkunat

                        -

                        560 TXU

                        -

                                    1.

                                    Lisäaineen ja esiseosten käyttöohjeissa on mainittava varastointia koskevat edellytykset sekä stabiilisuus rehua lämpökäsiteltäessä.

                                    2.

                                    Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt lisäaineen käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, hengityssuoja mukaan lukien.

                        5.3.2030

                           Tehoaineen kuvaus:

                           Aspergillus niger (CBS 109.713) -organismin tuottama endo-1,4-beeta-ksylanaasi

                        Broilerit
                        Koristetarkoituksessa pidettävät linnut
                        Toissijaiset siipikarjalajit, lukuun ottamatta munivia lintuja

                        -

                        280 TXU

                        -

                           Analyysimenetelmä
                            (2)

                        Viskosimetrinen menetelmä, joka perustuu viskositeetin vähenemiseen endo-1,4-beeta-ksylanaasin vaikuttaessa ksylaania sisältävään substraattiin (vehnän arabinoksylaani) (pH 3,5 ja lämpötila 55 °C).

               (1)  1 TXU on entsyymimäärä, joka vapauttaa vehnän arabinoksylaanista 5 mikromoolia pelkistäviä sokereita (ksyloosiekvivalentteina) minuutissa (pH 3,5 ja lämpötila 55 °C).

               (2)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports


title: Komission täytäntöönpanoasetus (EU) 2020/197, annettu 13 päivänä helmikuuta 2020, allurapunainen AC:n hyväksymisestä lisäaineena kissojen ja koirien ruokinnassa (ETA:n kannalta merkityksellinen teksti)

text:
                  14.2.2020

                  FI

                  Euroopan unionin virallinen lehti

                  L 42/4

         KOMISSION TÄYTÄNTÖÖNPANOASETUS (EU) 2020/197,
         annettu 13 päivänä helmikuuta 2020,
         allurapunainen AC:n hyväksymisestä lisäaineena kissojen ja koirien ruokinnassa
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:

                     (1)

                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle. Asetuksen (EY) N:o 1831/2003 10 artiklan 2 kohdassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 70/524/ETY (2) mukaisesti:

                     (2)

                     Allurapunainen AC hyväksyttiin direktiivin 70/524/ETY mukaisesti ilman aikarajoitusta koirien ja kissojen ruokinnan lisäaineena, joka kuuluu ryhmään ”Väriaineet, mukaan lukien pigmentit” otsakkeella ”Yhteisön sääntöjen mukaan sallitut elintarvikeväriaineet”. Kyseinen lisäaine merkittiin sen jälkeen rehujen lisäaineita koskevaan rekisteriin olemassa olevana tuotteena asetuksen (EY) N:o 1831/2003 10 artiklan 1 kohdan b alakohdan mukaisesti.

                     (3)

                     Asetuksen (EY) N:o 1831/2003 10 artiklan 2 kohdan ja 7 artiklan mukaisesti toimitettiin hakemus, joka koskee allurapunainen AC:n uudelleenarviointia koirien ja kissojen ruokinnan lisäaineena. Hakija pyysi, että kyseinen lisäaine luokiteltaisiin lisäaineluokkaan ”sensoriset lisäaineet” ja funktionaaliseen ryhmään ”väriaineet”. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

                     (4)

                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 24 päivänä huhtikuuta 2012 (3), 15 päivänä toukokuuta 2013 (4) ja 20 päivänä lokakuuta 2015 (5) antamissaan lausunnoissa, että ehdotetuissa käyttöolosuhteissa allurapunainen AC:lla ei ole haitallisia vaikutuksia eläinten terveyteen eikä ympäristöön. Se totesi myös, että ainetta olisi pidettävä mahdollisesti käyttäjälle haitallisena iho-, silmä- tai hengitystiealtistuksen seurauksena. Sen vuoksi komissio katsoo, että olisi toteutettava asianmukaisia suojatoimenpiteitä ihmisten terveydelle aiheutuvien haittavaikutusten ehkäisemiseksi erityisesti lisäaineen käyttäjien osalta. Komission asetuksen (EY) N:o 429/2008 (6) mukaisesti ympäristöriskien arvioinnin vaiheessa I on todettu, että muille kuin elintarviketuotantoeläimille tarkoitettuna lisäaineena käytettävä allurapunainen AC vapautetaan lisäarvioinnista, koska sillä ei todennäköisesti ole merkittäviä ympäristövaikutuksia. Elintarviketurvallisuusviranomainen ei ole edellä mainituissa lausunnoissaan antanut tieteellisesti perusteltua näyttöä huolestuttavista vaikutuksista. Elintarviketurvallisuusviranomainen totesi lisäksi, että kyseinen lisäaine lisää tehokkaasti väriä rehuihin. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Lisäksi se vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

                     (5)

                     Allurapunainen AC:n arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen lisäaineen käyttö tämän asetuksen liitteessä esitetyn mukaisesti olisi hyväksyttävä.

                     (6)

                     Koska turvallisuuteen liittyvät syyt eivät edellytä asianomaisen aineen hyväksynnän edellytyksiin tehtävien muutosten välitöntä soveltamista, on aiheellista säätää siirtymäajasta, jotta asianomaiset tahot voivat valmistautua hyväksynnästä aiheutuvien uusien vaatimusten noudattamiseen.

                     (7)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksyntä
            Hyväksytään lisäaineluokkaan ”sensoriset lisäaineet” ja funktionaaliseen ryhmään ”väriaineet” kuuluva, liitteessä tarkoitettu aine eläinten ruokinnassa käytettävänä lisäaineena kyseisessä liitteessä vahvistetuin edellytyksin.

            2 artikla
            Siirtymätoimenpiteet

               1.   Liitteessä tarkoitettua ainetta ja sitä sisältäviä esiseoksia, jotka on valmistettu ja varustettu merkinnöillä ennen 5 päivänä syyskuuta 2020 niiden sääntöjen mukaisesti, jotka olivat sovellettavissa ennen 5 päivänä maaliskuuta 2020, saa edelleen saattaa markkinoille ja käyttää, kunnes varastot loppuvat.

               2.   Liitteessä tarkoitettua ainetta sisältäviä rehuaineita ja rehuseoksia, jotka on valmistettu ja varustettu merkinnöillä ennen 5 päivänä maaliskuuta 2022 niiden sääntöjen mukaisesti, jotka olivat sovellettavissa ennen 5 päivänä maaliskuuta 2020, saa edelleen saattaa markkinoille ja käyttää, kunnes varastot loppuvat.

            3 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä helmikuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 268, 18.10.2003, s. 29.

            (2)  Neuvoston direktiivi 70/524/ETY, annettu 23 päivänä marraskuuta 1970, rehujen lisäaineista (EYVL L 270, 14.12.1970, s. 1).

            (3)  EFSA Journal 2012; 10(5):2675.

            (4)  EFSA Journal 2013;11(6):3234.

            (5)  EFSA Journal 2015; 13(11):4270.

            (6)  Komission asetus (EY) N:o 429/2008, annettu 25 päivänä huhtikuuta 2008, Euroopan parlamentin ja neuvoston asetuksen (EY) N:o 1831/2003 täytäntöönpanoa koskevista yksityiskohtaisista säännöistä hakemusten laadinnan ja esittämisen sekä rehun lisäaineiden arvioinnin ja hyväksymisen osalta (EUVL L 133, 22.5.2008, s. 1).

            LIITE

                        Lisäaineen tunnistenumero

                        Lisäaine

                        Koostumus, kemiallinen kaava, kuvaus, analyysimenetelmä

                        Eläinlaji tai -ryhmä

                        Enimmäisikä

                        Vähimmäispitoisuus

                        Enimmäispitoisuus

                        Muut määräykset

                        Hyväksynnän voimassaolo päättyy

                        mg tehoainetta/kg täysrehua, jonka kosteuspitoisuus on 12 %

                           Luokka: Sensoriset lisäaineet. Funktionaalinen ryhmä: Väriaineet. i) aineet, jotka lisäävät tai palauttavat väriä rehuihin

                        2a129

                        Allurapunainen AC

                           Lisäaineen koostumus

                        Allurapunainen AC kuvataan natriumsuolaksi (tärkein ainesosa).
                        Kiinteä muoto (jauhe tai rakeet)

                           Aktiivisen aineen ominaispiirteet natriumsuolana

                        Allurapunainen AC koostuu pääosin dinatrium-2-hydroksi-1-(2-metoksi-5-metyyli-4-sulfonaatti-fenyyliatso)-naftaleeni-6-sulfonaatista ja toissijaisista väriaineista yhdessä natriumkloridin ja/tai natriumsulfaatin kanssa tärkeimpinä värittöminä ainesosina.
                        Myös kalsium- ja kaliumsuolat sallitaan
                        Kemiallisella synteesillä tuotettu kiinteä muoto (jauhe tai rakeet)
                        Kemiallinen kaava: C18H14N2Na2O8S2

                        CAS-numero: 25956-17-6
                        Puhtausvaatimukset
                        Yhteensä vähintään 85 % väriaineita, laskettuna natriumsuolaksi (määritys)
                        Veteen liukenematon aines: ≤ 0,2 %
                        Toissijaiset väriaineet: ≤ 3 %
                        Muut orgaaniset yhdisteet kuin
                        väriaineet:

                                    —

                                    6-Hydroksi-2-naftaleeni-sulfonihappo, natriumsuola: ≤ 0,3 %

                                    —

                                    4-Amino-5-metoksi-2-metyylibentseenisulfonihappo: ≤ 0,2 %

                                    —

                                    6,6-Oksibis(2-naftaleeni-sulfonihappo) dinatriumsuola: ≤ 1 %

                              Sulfonoimattomat primääriset aromaattiset amiinit: ≤ 0,01 % (aniliiniksi laskettuna)
                        Eetteriin uuttautuvat aineet: ≤ 0,2 % liuoksessa, jonka pH on 7

                           Analyysimenetelmä
                            (1)

                        Allurapunainen AC:n määrän määrittäminen rehun lisäaineesta:

                                    —

                                    - spektrofotometria 504 nm:ssä (komission asetus (EU) N:o 231/2012; FAO:n JECFA monographs n. 1 (Vol. 4))

                                    —

                                    Allurapunainen AC:n määrän määrittäminen rehuissa:

                                    —

                                    - korkean suorituskyvyn nestekromatografia ja perustuu tandem-massaspektrometria (LC-MS/MS)

                        Kissat

                        -

                        -

                        308

                                    1.

                                    Lisäaineen ja esiseoksen käyttöohjeissa on mainittava varastointia koskevat edellytykset sekä stabiilisuus lämpökäsittelyssä.

                                    2.

                                    Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt lisäaineen käytöstä aiheutuvien mahdollisten riskien varalta. Jos tällaisia riskejä ei voida poistaa tai vähentää minimiin kyseisten menettelyjen ja järjestelyjen avulla, lisäainetta ja esiseoksia käsiteltäessä on käytettävä henkilönsuojaimia, mukaan lukien hengityssuojaa, turvalaseja ja -hansikkaita.

                        5.3.2030

                        Koirat

                        -

                        -

                        370

               (1)  Analyysimenetelmiä koskevia yksityiskohtaisia tietoja saa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports


title: Komission täytäntöönpanoasetus (EU) 2020/198, annettu 13 päivänä helmikuuta 2020, Euroopan parlamentin ja neuvoston asetuksen (EU) N:o 251/2014 soveltamissäännöistä siltä osin kuin on kyse maantieteellisten merkintöjen suojaa viinituotteiden alalla koskevan rekisterin perustamisesta ja olemassa olevien maantieteellisten merkintöjen kirjaamisesta rekisteriin

text:
                  14.2.2020

                  FI

                  Euroopan unionin virallinen lehti

                  L 42/8

         KOMISSION TÄYTÄNTÖÖNPANOASETUS (EU) 2020/198,
         annettu 13 päivänä helmikuuta 2020,
         Euroopan parlamentin ja neuvoston asetuksen (EU) N:o 251/2014 soveltamissäännöistä siltä osin kuin on kyse maantieteellisten merkintöjen suojaa viinituotteiden alalla koskevan rekisterin perustamisesta ja olemassa olevien maantieteellisten merkintöjen kirjaamisesta rekisteriin
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maustettujen viinituotteiden määritelmästä, kuvauksesta, esittelystä, merkinnöistä ja maantieteellisten merkintöjen suojasta sekä neuvoston asetuksen (ETY) N:o 1601/91 kumoamisesta 26 päivänä helmikuuta 2014 annetun Euroopan parlamentin ja neuvoston asetuksen (EU) N:o 251/2014 (1) ja erityisesti sen 21 artiklan ja 26 artiklan 1 ja 3 kohdan,
         sekä katsoo seuraavaa:

                     (1)

                     Neuvoston asetuksen (ETY) N:o 1601/91 (2) liitteessä II vahvistettiin luettelo maustettujen viinituotteiden maantieteellisistä merkinnöistä, joille oli myönnetty suoja kyseisen asetuksen mukaisesti. Asetus (ETY) N:o 1601/91 kumottiin ja korvattiin asetuksella (EU) N:o 251/2014. Asetuksen (EU) N:o 251/2014 III luvussa vahvistetaan maantieteellisten merkintöjen suojaa maustettujen viinituotteiden alalla koskevat säännöt. Mainitussa luvussa myös siirretään komissiolle valta muun muassa hyväksyä täytäntöönpanosäädöksiä, joilla se perustaa yleisölle avoimen, kyseisen asetuksen mukaisesti suojattuja maustettujen viinituotteiden maantieteellisiä merkintöjä koskevan sähköisen rekisterin ja pitää sitä yllä. Rekisteriä olisi pidettävä yllä komission verkkosivustolla.

                     (2)

                     Asetuksen (EU) N:o 251/2014 26 artiklan 1 kohdan mukaan asetuksen (ETY) N:o 1601/91 liitteessä II luetellut olemassa olevat maustettujen viinituotteiden maantieteelliset merkinnät tai jäsenvaltiolle toimitetut maantieteelliset merkinnät, jotka asianomainen jäsenvaltio on hyväksynyt ennen 27 päivää maaliskuuta 2014, ovat automaattisesti suojattuja maantieteellisinä merkintöinä kyseisen asetuksen mukaisesti. Mainitun asetuksen 26 artiklan 3 kohdan mukaan olemassa olevat maantieteelliset merkinnät, joista asianomainen jäsenvaltio ei ole toimittanut komissiolle teknisiä asiakirjoja ja kansallista päätöstä hyväksymisestä viimeistään 28 päivänä maaliskuuta 2017, olisi sen sijaan poistettava rekisteristä.

                     (3)

                     Komissio vastaanotti 28 päivään maaliskuuta 2017 mennessä tekniset asiakirjat ja kansallisen päätöksen hyväksymisestä seuraavista asetuksen (ETY) N:o 1601/91 liitteessä II luetelluista olemassa olevista maustettujen viinituotteiden maantieteellisistä merkinnöistä: ”Nürnberger Glühwein” (17 päivänä maaliskuuta 2017), ”Samoborski bermet” (23 päivänä maaliskuuta 2017), ”Thüringer Glühwein” (17 päivänä maaliskuuta 2017) ja ”Vermut di Torino” tai ”Vermouth di Torino” (24 päivänä maaliskuuta 2017).

                     (4)

                     Espanja hyväksyi maantieteellisen merkinnän ”Vino Naranja del Condado de Huelva”6 päivänä heinäkuuta 2011. Komissio vastaanotti asiaa koskevat tekniset asiakirjat ja kansallisen päätöksen hyväksymisestä 14 päivänä maaliskuuta 2017.

                     (5)

                     Komissio arvioi olemassa olevat maantieteelliset merkinnät ”Nürnberger Glühwein”, ”Samoborski bermet”, ”Thüringer Glühwein”, ”Vermut di Torino” tai ”Vermouth di Torino” ja ”Vino Naranja del Condado de Huelva” ja tuli siihen johtopäätökseen, että ne ovat asetuksen (EU) N:o 251/2014 2 artiklan 3 kohdassa esitetyn maantieteellisen merkinnän määritelmän mukaisia.

                     (6)

                     Sen vuoksi olemassa olevat maantieteelliset merkinnät ”Nürnberger Glühwein”, ”Samoborski bermet”, ”Thüringer Glühwein”, ”Vermut di Torino” tai ”Vermouth di Torino” ja ”Vino Naranja del Condado de Huelva” olisi kirjattava rekisteriin asetuksen (EU) N:o 251/2014 mukaisesti suojattuina maustettujen viinituotteiden maantieteellisinä merkintöinä.

                     (7)

                     Komissio ei ole saanut olemassa olevan maantieteellisen merkinnän ”Vermouth de Chambéry” teknisiä asiakirjoja eikä kansallista päätöstä hyväksymisestä. Sen vuoksi olemassa oleva maantieteellinen merkintä ”Vermouth de Chambéry” on menettänyt suojan 29 päivästä maaliskuuta 2017. Koska rekisteriä ei ole vielä perustettu, komission olisi jätettävä merkitsemättä rekisteriin nimi ”Vermouth de Chambéry”.

                     (8)

                     Selvyyden vuoksi ja hakijoiden pyynnöstä asetuksen (ETY) N:o 1601/91 liitteessä II mainittu Italiaa koskeva olemassa oleva maantieteellinen merkintä ”Vermouth di Torino” tai, asetuksen kieliversiosta riippuen, ”Vermut di Torino” olisi kirjattava rekisteriin merkintänä ”Vermut di Torino” / ”Vermouth di Torino”,

               ON HYVÄKSYNYT TÄMÄN ASETUKSEN:

            1 artikla
            Rekisteri

               1.   Perustetaan asetuksen (EU) N:o 251/2014 21 artiklassa tarkoitettu maustettujen viinituotteiden maantieteellisiä merkintöjä koskeva sähköinen rekisteri, jäljempänä ’rekisteri’, digitaalisella järjestelmällä, jonka komissio asettaa yleisesti saataville.

               2.   Rekisteriin on kirjattava sellaisten maustettujen viinituotteiden nimi (tai nimet), jotka ovat suojattuja maantieteellisinä merkintöinä asetuksen (EU) N:o 251/2014 mukaisesti.

            2 artikla
            Olemassa olevat maantieteelliset merkinnät
            Kirjataan seuraavat olemassa olevat maantieteelliset merkinnät rekisteriin maantieteellisinä merkintöinä, jotka ovat suojattuja asetuksen (EU) N:o 251/2014 mukaisesti.

                        a)

                        ”Nürnberger Glühwein”;

                        b)

                        ”Samoborski bermet”;

                        c)

                        ”Thüringer Glühwein”;

                        d)

                        ”Vermut di Torino” / ”Vermouth di Torino”;

                        e)

                        ”Vino Naranja del Condado de Huelva”.

            3 artikla
            Voimaantulo
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä helmikuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 84, 20.3.2014, s. 14.

            (2)  Neuvoston asetus (ETY) N:o 1601/91, annettu 10 päivänä kesäkuuta 1991, maustettujen viinien, maustettujen viinipohjaisten juomien ja maustettujen viinistä valmistettujen juomasekoitusten määritelmää, kuvausta ja esittelyä koskevista yleisistä säännöistä (EYVL L 149, 14.6.1991, s. 1).


title: Komission Täytäntöönpanoasetus (EU) 2020/199, annettu 13 päivänä helmikuuta 2020, Egyptistä peräisin olevien jatkuvakuituisten lasikuitutuotteiden tuonnin asettamisesta kirjaamisvelvoitteen alaiseksi

text:
                  14.2.2020

                  FI

                  Euroopan unionin virallinen lehti

                  L 42/10

         KOMISSION TÄYTÄNTÖÖNPANOASETUS (EU) 2020/199,
         annettu 13 päivänä helmikuuta 2020,
         Egyptistä peräisin olevien jatkuvakuituisten lasikuitutuotteiden tuonnin asettamisesta kirjaamisvelvoitteen alaiseksi
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon muista kuin Euroopan unionin jäsenvaltioista tapahtuvalta tuetulta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1037 (1) jäljempänä ’perusasetus’ ja erityisesti sen 24 artiklan 5 a kohdan,
         on ilmoittanut asiasta jäsenvaltioille,
         sekä katsoo seuraavaa:

                     (1)

                     Euroopan komissio, jäljempänä ’komissio’, ilmoitti Euroopan unionin virallisessa lehdessä7 päivänä kesäkuuta 2019 julkaistulla ilmoituksella (2), jäljempänä ’vireillepanoilmoitus’, Egyptistä peräisin olevien jatkuvakuituisten lasikuitutuotteiden tuontia unioniin koskevan tukien vastaisen menettelyn vireillepanosta.

                     (2)

                     Menettely pantiin vireille sen jälkeen, kun European Glass fibre Producers Association (APFE), jäljempänä ’valituksen tekijä’, oli tehnyt 24 päivänä huhtikuuta 2019 valituksen sellaisten tuottajien puolesta, joiden osuus jatkuvakuituisten lasikuitutuotteiden kokonaistuotannosta unionissa on yli 25 prosenttia.

                     (3)

                     Kyseinen tukien vastainen tutkimus aloitettiin sen jälkeen, kun komissio oli pannut 3 päivänä toukokuuta 2019 vireille erillisen tutkimuksen selvittääkseen, esiintyykö saman mutta Egyptistä ja Bahrainista peräisin olevan tuotteen osalta vahingollista polkumyyntiä (3).

                     (4)

                     Tukia ja vahinkoa koskeva tutkimus kattaa 1 päivän huhtikuuta 2018 ja 31 päivän maaliskuuta 2019 välisen ajan, jäljempänä ’tutkimusajanjakso’. Vahinkoa koskevaan arvioon vaikuttavien kehityssuuntausten tarkastelu kattaa ajanjakson 1 päivästä tammikuuta 2016 tutkimusajanjakson loppuun, jäljempänä ’tarkastelujakso’.

               1.   Kirjaamisvelvoitteen kohteena oleva tuote

                     (5)

                     Kirjaamisvelvoitteen kohteena olevana tuotteena, jäljempänä ’tarkasteltavana oleva tuote’, ovat Egyptistä peräisin olevat enintään 50 mm pituiset silvotut lasikuitusäikeet, jatkuvakuituinen kiertämätön lasikuitulanka, pois luettuna kyllästetty ja päällystetty jatkuvakuituinen kiertämätön lasikuitulanka, jolla on yli 3 prosentin hehkutushäviö (määritetty ISO-standardin 1887 mukaisesti), ja lasikuitufilamenteista valmistetut matot, pois luettuna lasivillasta valmistetut matot, jotka luokitellaan tällä hetkellä CN-koodeihin 7019 11 00, ex 7019 12 00, 7019 31 00 (Taric-koodit 7019120022, 7019120025, 7019120026 ja 7019120039). Tarkasteltavana oleva tuote tunnetaan nimellä ’lasikuituvahvisteet’ tai ’GFR’.

               2.   Kirjaamisen perusteet

                     (6)

                     Perussetuksen 24 artiklan 5 a kohdan mukaan komissio määrää tulliviranomaiset toteuttamaan aiheelliset toimenpiteet tuonnin kirjaamiseksi 29 a artiklassa tarkoitetulta ennakkoilmoituskaudelta siten, että kyseiseen tuontiin voidaan myöhemmin soveltaa toimenpiteitä kirjaamispäivästä alkaen, jollei sillä ole riittävää näyttöä siitä, että joko perusasetuksen 16 artiklan 4 kohdan c alakohdan tai 16 artiklan 4 kohdan d alakohdan edellytykset eivät täyty.

                     (7)

                     Sen vuoksi komissio tarkasteli perusasetuksen 16 artiklan 4 kohdan c ja d alakohdan vaatimuksia sen selvittämiseksi, olisiko tuonti kirjattava ennakkoilmoituskaudelta.

                     (8)

                     Kyseisten säännösten perusteella komissio selvittää:

                                 —

                                 vallitsevatko kriittiset olosuhteet, joissa kyseisten tukea saavien tuotteiden osalta aiheutuu vaikeasti korjattavissa olevaa vahinkoa, joka aiheutuu laajamittaisesta, suhteellisen lyhyen ajan kuluessa tapahtuvasta sellaisen tuotteen tuonnista, joka saa tasoitustullin käyttöönoton mahdollistavaa tukea; ja

                                 —

                                 katsotaanko tällaisen vahingon toistumisen estämiseksi olevan tarpeen asettaa taannehtivasti tasoitustulleja tälle tuonnille.

               2.1   Tasoitustoimenpiteiden käyttöönoton mahdollistavaa tukea saava tuote

                     (9)

                     Tukien osalta komissiolla on tässä vaiheessa riittävästi näyttöä siitä, että tarkasteltavana olevan tuotteen vienti Egyptistä on tuettua ja että vientiä harjoittava tuottaja Jushi sai Egyptissä tällaista tukea tutkimusajanjaksolla.

                     (10)

                     Valituksessa esitettyihin tukikäytäntöihin sisältyvät:

                                 —

                                 varojen suora siirto;

                                 —

                                 valtion saamatta tai kantamatta jäänyt tulo; ja

                                 —

                                 valtion tarjoamat tavarat tai palvelut riittämättömänä pidettävää vastiketta vastaan.

                     (11)

                     Kuten vireillepanoilmoituksessa todettiin, valituksen tekijä väitti edellä mainittujen toimenpiteiden olevan tukia, koska Egyptin valtio (julkiset elimet mukaan lukien) osallistuu niiden rahoitukseen ja niistä koituu etua tarkasteltavana olevan tuotteen vientiä harjoittavalle tuottajalle. Tukien väitetään rajoittuvan tiettyihin yrityksiin tai tuotannonaloihin tai tiettyyn yritysryhmään ja/tai olevan riippuvaisia vientituloksesta, minkä vuoksi ne ovat erityisiä ja tasoitustoimenpiteiden käyttöönoton mahdollistavia.

                     (12)

                     Tämä näyttö tuesta on asetettu saataville valituksen avoimessa versiossa, ja sitä on analysoitu tarkemmin näytön riittävyyttä koskevassa muistiossa.

                     (13)

                     Näin ollen komissiolla on tässä vaiheessa riittävästi näyttöä, joka viittaa siihen, että lasikuituvahvisteiden vienti Egyptistä hyötyy tasoitustoimenpiteiden käyttöönoton mahdollistavasta tuesta.

               2.2   Lasikuituvahvisteiden laajamittainen tuonti Egyptistä suhteellisen lyhyen ajanjakson aikana

                     (14)

                     Surveillance 2 -tietokannasta saadut tiedot ja valituksesta saadut vuoden 2015 tiedot osoittavat, että lasikuituvahvisteiden tuonti Egyptistä oli laajamittaista vuosina 2015–2018. Kyseisenä ajanjaksona tuonnin määrä kasvoi 200 prosenttia ja sen markkinaosuus 4,6 prosentista (vuonna 2015) 12,8 prosenttiin (vuonna 2018).

                     (15)

                     Jäljempänä olevassa kaaviossa esitetään tuoreempien tietojen pohjalta Egyptistä tuotujen lasikuituvahvisteiden määrä vuosineljännestä kohti tammikuun 2016 ja syyskuun 2019 välisenä aikana. Tämä kattaa tarkastelujakson (1. neljännes 2016–1. neljännes 2019) sekä kaksi neljännestä tutkimusajanjakson jälkeen (2. ja 3. neljännes 2019).

                     (16)

                     Tarkastelujakson aikana tapahtui huomattava 130 prosentin kasvu hieman yli 14 000 tonnista (1. neljännes 2016) 32 000 tonniin (1. neljännes 2019), joka kasvatti markkinaosuuden 5 prosentista 14 prosenttiin:

                     (17)

                     Koska johdanto-osan (3) kappaleessa mainittu erillinen polkumyyntitutkimus koskee saman tuotteen tuontia muun muassa Egyptistä, sen vireillepano on jo saattanut vaikuttaa kyseisessä arvioinnissa tarkasteltaviin kauppavirtoihin. Näin ollen kyseisen tutkimuksen vireillepanopäivä, joka on 3 päivä toukokuuta 2019, katsotaan tässäkin tutkimuksessa päiväksi, jona vireillepanon jälkeinen ajanjakso alkaa, kun arvioidaan tuonnin kehittymistä.

                     (18)

                     Tarkasteltaessa Egyptistä vireillepanon jälkeisenä ajanjaksona tullutta tuontia ei ole nähtävissä viitteitä siitä, että mittava tuonti olisi loppunut vaan että se on pikemminkin pysynyt yhtä suurena tai kasvanut:

                                 Tuonti Egyptistä (tonnia)

                                 Keskimäärin kuukaudessa (tutkimusajanjaksolla)

                                 Vireillepanon jälkeen (yhteensä) (*1)

                                 Sama jakso tutkimusajanjaksolla (yhteensä) (*2)

                                 Keskimäärin kuukaudessa (vireillepanon jälkeen)

                                 Erotus
                                 Sama jakso tutkimusajanjaksolla – vireillepanon jälkeen (yhteensä)

                                 Erotus
                                 Tutkimusajanjakso (yhteensä) – vireillepanon jälkeen (keskimäärin kuukaudessa)

                                 Egypti

                                 12 014

                                 91 319

                                 92 286

                                 13 045

                                 - 1 %

                                 + 9 %

                                    Lähde: Surveillance 2 -tietokanta

                     (19)

                     Kun tarkastellaan tutkimusajanjaksoa ja ajanjaksoa sen jälkeen, toukokuun ja marraskuun 2019 välisenä aikana kuukausituonnin keskimääräinen volyymi oli 9 prosenttia suurempi kuin tutkimusajanjakson aikana.

                     (20)

                     Egyptistä peräisin olevien, unioniin tuotujen lasikuituvahvisteiden kokonaismäärä oli toukokuun ja marraskuun 2019 välisenä aikana lähes yhtä suuri kuin tuotu kokonaismäärä saman ajanjakson aikana vuonna 2018.

                     (21)

                     Edellä esitetyn tarkastelun perusteella komissio tuli siihen johtopäätökseen, että tuonti Egyptistä on ollut laajamittaista. Kyseiset määrät sekä markkinaosuuden kasvu tarkastelujakson aikana edustavat perusasetuksen 16 artiklan 4 kohdassa tarkoitettua laajamittaista, suhteellisen lyhyen ajan kuluessa tapahtuvaa tuontia.

                     (22)

                     Tuonnin kasvu tapahtui itse asiassa samaan aikaan kuin samaa tarkasteltavana olevaa tuotetta koskeva polkumyyntitutkimus pantiin vireille; kahden edellisen vuosineljänneksen aikana tuonnin suuntaus oli pysynyt laskevana ja vakaampana. Tämä saattaa johtua siitä, että tarkasteltavana olevaa tuote oli mahdollisesti kaupan suojatoimenpiteiden kohteena.

               2.3   Kriittiset olosuhteet ja vaikeasti korjattavissa oleva vahinko

                     (23)

                     Valituksessa esitetään riittävä näyttö siitä, että unionin tuotannonalalle aiheutuu merkittävää, vaikeasti korjattavissa olevaa vahinkoa Egyptistä tulevan tuonnin vuoksi ja että tämä muodostaa kriittiset olosuhteet.

                     (24)

                     Yrityksen Jushi Egypt tuonti unioniin on kasvanut huomattavasti vuodesta 2015, jolloin komissio katsoi, ettei unionin tuotannonalalle aiheutunut vahinkoa (4).

                     (25)

                     Komissiolla on riittävästi näyttöä siitä, että vientiä harjoittavien tuottajien tukeminen aiheuttaa unionin tuotannonalalle merkittävää, vaikeasti korjattavissa olevaa vahinkoa. Näyttö koostuu valituksen sisältämistä yksityiskohtaisista tiedoista, jotka koskevat perusasetuksen 8 artiklan 4 kohdassa esitettyjä keskeisiä vahinkotekijöitä.

                     (26)

                     Näyttönä edellä tarkoitetuista olosuhteista on muun muassa unionin tuotannonalan tilanteen nopea heikkeneminen, jota kuvaavat voittojen pieneneminen 13 prosentin huipputasolta (vuonna 2016) 4,6 prosenttiin (vuonna 2018) sekä 11 prosenttiyksikön suuruinen markkinaosuuden menetys saman ajanjakson (2016–2018) aikana.

                     (27)

                     Tämä heikkeneminen tapahtui samaan aikaan, kun Egyptistä tulevan tuonnin määrä kasvoi edellä esitetyn kaavion mukaisesti ja keskimääräinen tuontihinta laski jäljempänä kuvatulla tavalla.

                     (28)

                     Komissio totesi, että Egyptistä tulevien lasikuituvahvisteiden keskimääräinen yksikköhinta oli pudonnut 1 007 eurosta/tonni (1. neljänneksellä 2016) 904 euroon/tonni (tutkimusajanjaksolla). Samaa Egyptistä tulevaa tuotetta koskevan polkumyyntitutkimuksen vireillepanon jälkeen, toukokuun 2019 ja marraskuun 2019 välisenä aikana, yksikköhinta laski edelleen keskimäärin 884 euroon/tonni.

                     (29)

                     Vuoteen 2018 mennessä Egyptistä tulevan tuonnin hinnat olivat valituksen mukaan huomattavasti, eli 16 prosenttia, alhaisemmat kuin unionin tuotannonalan hinnat.

                     (30)

                     Lisäksi komissio arvioi, onko aiheutunut vahinko vaikeasti korjattavissa. Jotkin lasikuituvahvisteiden käyttäjät hyväksyvät toimittajansa pitkällisellä menettelyllä, minkä vuoksi ne eivät todennäköisesti vaihda takaisin unionin tuottajaan lyhyellä tai edes keskipitkällä aikavälillä, jos ne ovat kerran vaihtaneet kiinalaiseen tai egyptiläiseen toimittajaan. Tällainen uhka markkinaosuuden pysyvästä menettämisestä tai tulojen pienenemisestä on vaikeasti korjattavissa oleva vahinko.

                     (31)

                     Sen vuoksi komission päätelmänä oli, että saatavilla olevan näytön perusteella unionin tuotannonalalle aiheutuu vaikeasti korjattavissa olevaa vahinkoa ja olosuhteet ovat kriittiset.

               2.4   Vahingon toistumisen estäminen

                     (32)

                     Edellä 2.3 jaksossa esitettyjen huomioiden perusteella komissio on katsonut tarpeelliseksi valmistella mahdollista toimenpiteiden taannehtivaa käyttöönottoa kirjaamisvelvoitteella, jotta tällaisen vahingon toistuminen voidaan estää. Tutkimusajanjakson jälkeisen kauden markkinaolosuhteet näyttävät vahvistavan, että kotimaisen tuotannonalan tilanne on heikkenemässä, mikä johtuu alhaisilla hinnoilla tapahtuvan tuetun tuonnin merkittävästä kasvusta.

               2.5   Päätelmät

                     (33)

                     Komissio katsoi edellä esitetyn perusteella, ettei ole ratkaisevaa näyttöä siitä, että tarkasteltavana olevan tuotteen tuonnin kirjaaminen ennakkoilmoituskaudelta ei ole perusteltua tässä tapauksessa.

                     (34)

                     Näin ollen komissio kirjaa perusasetuksen 24 artiklan 5 a kohdan mukaisesti tarkasteltavana olevan tuotteen tuonnin ennakkoilmoituskaudelta.

               3.   Kirjattuun tuontiin liittyvät tulevat tullit

                     (35)

                     Perusasetuksen 24 artiklan 5 a kohdan mukaisesti tarkasteltavana olevan tuotteen tuonti on kirjattava perusasetuksen 29 a artiklassa tarkoitetulta ennakkoilmoituskaudelta.

                     (36)

                     Mahdollinen tuleva tulli määritetään tämän tukien vastaisen tutkimuksen lopullisten päätelmien perusteella. Tutkimuksen tässä vaiheessa ei voida vielä arvioida Egyptissä annetun tuen määrää. Valituksessa ei esitetä tuen määrästä tarkkaa arviota, jonka perusteella tasoitustullit olisi yleensä määritettävä. Valitus sisältää ainoastaan vuotta 2018 koskevan arvion vahingon korjaavasta tasosta, joka on 22 prosenttia.

                     (37)

                     Perusasetuksen 15 artiklan 1 kohdan neljännen alakohdan mukaan tämä tullin arvioitu määrä olisi asianmukainen vain, jos tulli, joka perustuu tasoitustoimenpiteiden käyttöönoton mahdollistavan tuen määrään, on suurempi ja komission selvänä johtopäätöksenä on, ettei ole unionin etujen mukaista määrätä suurempaa tullia.

               4.   Henkilötietojen käsittely

                     (38)

                     Tämän kirjaamisen yhteydessä kerättyjä henkilötietoja käsitellään Euroopan parlamentin ja neuvoston asetuksen (EU) 2018/1725 (5) mukaisesti,

               ON HYVÄKSYNYT TÄMÄN ASETUKSEN:

            1 artikla

               1.   Tulliviranomaisten on asetuksen (EU) 2016/1037 24 artiklan 5 a kohdan nojalla toteutettava tarvittavat toimenpiteet Egyptistä peräisin olevien, tällä hetkellä CN-koodeihin 7019 11 00, ex 7019 12 00, 7019 31 00 (Taric-koodit 7019120022, 7019120025, 7019120026 ja 7019120039) luokiteltavien enintään 50 mm:n pituisten silvottujen lasikuitusäikeiden, jatkuvakuituisen kiertämättömän lasikuitulangan, pois luettuna kyllästetty ja päällystetty jatkuvakuituinen kiertämätön lasikuitulanka, jolla on yli 3 prosentin hehkutushäviö (määritetty ISO-standardin 1887 mukaisesti), ja lasikuitufilamenteista valmistettujen mattojen, pois luettuna lasivillasta valmistetut matot, unioniin suuntautuvan tuonnin kirjaamiseksi.

               2.   Tuonnin kirjaamisvelvoite päättyy kolmen viikon kuluttua tämän asetuksen voimaantulopäivästä.

            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä helmikuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 176, 30.6.2016, s. 55.

            (2)  EUVL C 192, 7.6.2019, s. 30.

            (3)  Ilmoitus Bahrainista ja Egyptistä peräisin olevien jatkuvakuituisten lasikuitutuotteiden tuontia koskevan polkumyynnin vastaisen menettelyn vireillepanosta (EUVL C 151, 3.5.2019, s. 4).

            (*1)  toukokuusta marraskuuhun 2019

            (*2)  toukokuusta marraskuuhun 2018

            (4)  Komission täytäntöönpanoasetus (EU) 2017/724, annettu 24 päivänä huhtikuuta 2017, lopullisen polkumyyntitullin käyttöönotosta tiettyjen Kiinan kansantasavallasta peräisin olevien jatkuvakuituisten lasikuitutuotteiden tuonnissa Euroopan parlamentin ja neuvoston asetuksen (EU) 2016/1036 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen (EUVL L 107, 25.4.2017, s. 4).

            (5)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).


title: Komission täytäntöönpanoasetus (EU) 2020/420, annettu 16 päivänä maaliskuuta 2020, Euroopan unionin rautatiejärjestelmän ohjaus-, hallinta- ja merkinanto-osajärjestelmiä koskevasta yhteentoimivuuden teknisestä eritelmästä annetun asetuksen (EU) 2016/919 saksankielisen toisinnon oikaisemisesta (ETA:n kannalta merkityksellinen teksti)

text:
                  20.3.2020

                  FI

                  Euroopan unionin virallinen lehti

                  L 84/5

         KOMISSION TÄYTÄNTÖÖNPANOASETUS (EU) 2020/420,
         annettu 16 päivänä maaliskuuta 2020,
         Euroopan unionin rautatiejärjestelmän ohjaus-, hallinta- ja merkinanto-osajärjestelmiä koskevasta yhteentoimivuuden teknisestä eritelmästä annetun asetuksen (EU) 2016/919 saksankielisen toisinnon oikaisemisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon rautatiejärjestelmän yhteentoimivuudesta Euroopan unionissa 11 päivänä toukokuuta 2016 annetun Euroopan parlamentin ja neuvoston direktiivin (EU) 2016/797 (1) ja erityisesti sen 5 artiklan 11 kohdan,
         sekä katsoo seuraavaa:

                     (1)

                     Komission asetuksen (EU) 2016/919 (2) saksankielisen toisinnon liitteessä olevan 7.4.2.3. jakson 2 kohdassa on virhe, joka koskee siirtymäkauden soveltamisedellytyksiä.

                     (2)

                     Sen vuoksi asetuksen (EU) 2016/919 saksankielinen toisinto olisi oikaistava. Oikaisu ei vaikuta muihin kielitoisintoihin.

                     (3)

                     Liitteessä olevan 7.4.2.3 jakson 2 kohdassa olevan virheen vuoksi talouden toimijoille asetetaan tarpeettoman tiukkoja rajoituksia, jotka koskevat raideliikenteen kalustoyksikköjen markkinoille saattamista. Sellaisille kalustoyksiköille, jotka ovat asetuksen (EU) 2016/919 liitteen liitteessä A olevan taulukon A 2 eritelmäkokonaisuuden # 1 mukaisia, olisi voitava tietyin edellytyksin myöntää markkinoille saattamista koskeva lupa 16 päivän kesäkuuta 2019 ja 31 päivän joulukuuta 2020 välisenä aikana. Edellytyksenä olisi oltava, että kalustoyksiköt hyväksytään sellaisen kalustoyksikkötyypin mukaisesti, joka on hyväksytty ennen 1 päivää tammikuuta 2019 asetuksen (EU) 2016/919 liitteen liitteessä A olevan taulukon A 2 eritelmäkokonaisuuden # 1 mukaisesti. Näin ollen saksankielinen toisinto olisi oikaistava takautuvasti.

                     (4)

                     Tässä asetuksessa säädetyt toimenpiteet ovat direktiivin (EU) 2016/797 51 artiklan 1 kohdan mukaisesti perustetun komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla

               (ei koske suomenkielistä toisintoa)

            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 16 päivästä kesäkuuta 2019.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 16 päivänä maaliskuuta 2020.

                  Komission puolesta

               Ursula VON DER LEYEN

                  Puheenjohtaja

            (1)  EUVL L 138, 26.5.2016, s. 44.

            (2)  Komission asetus (EU) 2016/919, annettu 27 päivänä toukokuuta 2016, Euroopan unionin rautatiejärjestelmän ohjaus-, hallinta- ja merkinanto-osajärjestelmiä koskevasta yhteentoimivuuden teknisestä eritelmästä (EUVL L 158, 15.6.2016, s. 1).